title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse jootepliid, millega tehakse joodiseid mitmekihiliste keraamiliste ketas- ja planaarkondensaatorite aukudesse

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes (uuesti sõnastatud),
                  1
                edaspidi „direktiiv RoHS 2“) III lisa seoses erandiga plii teatavate kasutusviiside osas.

               Direktiivi RoHS 2 artikli 4 kohaselt on piiratud teatavate ohtlike ainete kasutamist elektri- ja elektroonikaseadmetes. See jõustus 21. juulil 2011.

               Ained, mille kasutamist piiratakse, on loetletud direktiivi RoHS 2 II lisas. Piirang kehtib plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite suhtes ning 22. juulist 2019 või hilisemast ajahetkest hakatakse piirangut kohaldama bis(2-etüülheksüül)ftalaadi (DEHP), butüülbensüülftalaadi (BBP), dibutüülftalaadi (DBP) ja diisobutüülftalaadi (DIBP) suhtes. Direktiivi RoHS 2 III ja IV lisas on loetletud elektri- ja elektroonikaseadmete teatavateks kasutusviisideks ette nähtud materjalid ja komponendid, mis on vabastatud direktiivi RoHS 2 artikli 4 lõike 1 kohastest piirangutest.

               Direktiivi artiklis 5 on sätestatud, et III ja IV lisa kohandatakse teaduse ja tehnika arenguga (lisatakse, uuendatakse, muudetakse ja tühistatakse erandeid). Vastavalt artikli 5 lõike 1 punktile a lisatakse III ja IV lisasse erandeid juhul, kui see ei muuda nõrgemaks määrusega (EÜ) nr 1907/2006
                  2
                tagatud keskkonna- ja tervisekaitset ning kui on täidetud vähemalt üks järgmistest tingimustest: materjalide ja komponentide kasutuselt kõrvaldamine või asendamine konstruktsiooni muutmisega või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; asendusainete töökindlus ei ole tagatud või asendamise kahjulik kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusalane kasu.

               Artikli 5 lõikega 1 on sätestatud, et Euroopa Komisjon (edaspidi „komisjon“) lisab teatavateks kasutusviisideks ette nähtud elektri- ja elektroonikaseadmete materjalid ja komponendid III ja IV lisa loetellu eraldi delegeeritud õigusaktidega vastavalt direktiivi artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja tühistamise alaste taotluste esitamiseks.

               2.ÕIGUSAKTI VASTUVÕTMISELE EELNENUD KONSULTEERIMINE

               Pärast direktiivi RoHS 2 avaldamist on komisjon saanud ettevõtjatelt palju
                  3
                erandite lubamise ja erandite uuendamise taotlusi vastavalt artikli 5 lõikele 3 ja V lisale.

               Praeguse III lisas sätestatud erandiga 24 on lubatud kasutada pliid joodistes, mida kasutatakse läbi augu metallitatud (PTH) ketas- ja planaarmaatriksiga mitmekihiliste keraamiliste kondensaatorite jootmiseks. Komisjon sai taotluse kõnealuse erandi kehtivusaja pikendamiseks 2015. aasta jaanuaris. Erandi 24 eelmine aegumiskuupäev oli kategooriate 1–7 ja 10 puhul küll 21. juuli 2016,
                  4
                kuid seda kohaldatakse ohtlike ainete kasutamise piiramise direktiivi nõuete (artikli 5 lõike 5 teine lõik) kohaselt seni, kuni komisjon teeb uuendamistaotluse kohta otsuse.

               Eranditaotluse hindamiseks tellis komisjon uuringu nõutava tehnilise ja teadusliku hindamise jaoks, mis hõlmab ka kaheksanädalast veebipõhist avatud konsulteerimist
                  5
                sidusrühmadega kõnealuse taotluse üle. Sidusrühmadega peetud konsulteerimise käigus esitati üks arvamus.

               Avaldati lõpparuanne taotluse hinnanguga
                  6
               ; teatati sidusrühmadele.

               Seejärel konsulteeris komisjon direktiivi RoHS 2 kohaste delegeeritud õigusaktidega tegeleva liikmesriikide eksperdirühmaga ekspertide koosolekul 15. detsembril 2016, kus kuulati ka ettekandeid taotlejatelt ja asjaga kõige lähemalt seotud huvirühmadelt. Eksperdid nõustusid komisjoni esitatud eelnõuga, kusjuures valdav enamik kas ei viibinud kohal või olid hääleõiguseta. Kooskõlas parema õigusloome suunistega avaldati delegeeritud direktiivi ettepanek parema õigusloome portaalis, kus selle kohta sai neli nädalat anda tagasisidet. Saadi üks märkus, mis toetas õigusakti eelnõu. Seoses eranditega aine suhtes kehtivatest piirangutest võeti kõik vajalikud meetmed artikli 5 lõigete 3–7 kohaselt. Samaaegsete eranditaotluste suure mahu ja sellest tuleneva halduskoormuse tõttu on komisjoni otsuse tegemise menetluses järgitud teistsuguseid tähtaegasid vastavalt artikli 5 lõikele 5. Nõukogu ja Euroopa Parlamenti on kõigist toimingutest teavitatud.

               Lõpparuandes on toodud esile eelkõige järgmised tehnilised andmed ja hinnangud.

               Ketas- ja planaarmaatriksiga kondensaatorid on mitmekihilised keraamilised kondensaatorid, millel on väljaviigud korpuse välispinnal ja läbi kogu keraamilise korpuse ulatuva augu pinnal. Need on spetsiaalsed kondensaatorid, mida kasutatakse elektromagnethäirete filtrites ja elektromagnethäirefiltriga pistmikes selliste kõrgtehnoloogilistes lahendustes, kus on eriti tähtis ära hoida elektrilisi häireid. Tüüpilised kasutusviisid selliseid kondensaatoreid sisaldavate sõlmede jaoks on professionaalsed audioseadmed, merejärelevalveseadmed ja videovalveseadmed.

               Rakendustes ulatuvad signaali juhtivad kontaktid läbi keraamilise elemendi, on ühendatud sisemisse avasse ning nendega tekitatakse mehhaaniline ja elektriline ühendus. Optimaalseks toimimiseks peab selline ühendus väikese elektritakistuse ja induktiivsusega, sest suur takistus ja induktiivsus takistaksid kõrgsagedusliku voolu maandamist läbi filtri kondensaatori. Tavaliselt kasutatakse sellise ühenduse tegemiseks pliijoodist, sest pliita joodiste korral tekivad keraamilises elemendis praod. Pliid sisaldavad joodised on sobiva sulamistäpiga ja plastsed. Tänu joodise plastsusele ei põhjusta kondensaatori keraamilise materjali ja kontakti vase erinevad soojuslikud omadused keraamilises kihis pragunemist jootmise ajal ega hiljem.

               Plii asendamine joodistes on praegu teaduslikult ja tehniliselt mitteteostatav.

               Kategooriate 1–7 ja 10 hindamise tulemustest selgub, et vähemalt üks artikli 5 lõike 1 punktis a nimetatud asjaomane kriteerium on III lisa kirjega 24 seotud erandi taotluses täidetud. Kuna asjaomaste kasutusviiside jaoks ei ole praegu saadaval ega ka lähemal ajal turule tulemas muid piisavalt töökindlaid tehnilisi lahendusi, on erandi kehtivusaeg 21. juulini 2021 põhjendatud; kuna töökindlaid asendustooteid veel ei ole, ei ole selleks ajavahemikuks oodata kahjulikku sotsiaalmajanduslikku mõju. Samuti ei saa erandile antud kehtivusaeg eeldatavasti innovatsiooni kahjulikult mõjutada. Muude kategooriate puhul kui 1–7 ja 10 jääb praegune erand kehtima artikli 5 lõikes 2 sätestatud tähtaegadeks. Kõnealuse konkreetse erandi tegemine ei kahjusta direktiivi 2011/65/EL artikli 5 kohaselt määrusega (EÜ) nr 1907/2006 (REACH) tagatud keskkonna- ja tervisekaitset.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga lubatakse seoses plii kasutamisega teatavatel kasutusviisidel erand direktiivi 2011/65/EL artikli 4 lõikes 1 sätestatud piirangutest; kõnealune erand tuleb lisada III lisasse.

               Õigusakt on delegeeritud direktiiv, nagu on ette nähtud direktiiviga 2011/65/EL, eelkõige selle artikli 5 lõike 1 punkti a asjaomaste nõuetega.

               Delegeeritud direktiivi eesmärk on aidata kaasa inimeste tervise ja keskkonna kaitsele ning lähendada asjaomaseid sätteid, et tagada elektri- ja elektroonikaseadmete siseturu toimimine, milleks lubatakse konkreetsetel kasutusviisidel kasutada muidu keelatud aineid kooskõlas direktiivi RoHS 2 sätetega ning nende kohase III ja IV lisa teaduse ja tehnika arenguga kohandamise korraga.

               Proportsionaalsuse põhimõtte kohaselt ei lähe käesolev meede selle eesmärkide saavutamiseks vajalikust kaugemale.

               Ettepanek ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               27.2.2018,

               millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse jootepliid, millega tehakse joodiseid mitmekihiliste keraamiliste ketas- ja planaarkondensaatorite aukudesse

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  7
                eriti selle artikli 5 lõike 1 punkti a,

               ning arvestades järgmist:

               (1)
                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks pliid.

               (2)
                     Direktiivi 2011/65/EL III lisa punktis 24 on lubatud erand kuni 21. juulini 2016 seoses plii kasutamisega joodistes läbi augu metallitatud (PTH) ketas- ja planaarmaatriksiga mitmekihiliste keraamiliste kondensaatorite jootmiseks. Komisjon sai taotluse kõnealuse erandi kehtivusaja pikendamiseks kategooriate 1–7 ja 10 jaoks enne 21. jaanuari 2015 vastavalt direktiivi 2011/65/EL artikli 5 lõikele 5.

               (3)
                     Ketas- ja planaarkondensaatorid on mitmekihilised keraamilised kondensaatorid. Need on spetsiaalsed kondensaatorid, mida kasutatakse elektromagnethäirete filtrites ja elektromagnethäirefiltriga pistmikes kõrgtehnoloogilistes lahenduste, kus on eriti tähtis ära hoida elektrilisi häireid. Tüüpilised kasutusalad selliseid kondensaatoreid sisaldavate sõlmede jaoks on professionaalsed audioseadmed, merejärelevalveseadmed ja videovalveseadmed.

               (4)
                     Ketas- ja planaarkondensaatorite pliid sisaldavad joodised on sobiva sulamistäpiga ja plastsed. Tänu joodise plastsusele ei põhjusta kondensaatori keraamilise materjali ja kontakti vase erinevad soojuslikud omadused keraamilises kihis pragunemist jootmise ajal ega hiljem.

               (5)
                     Plii asendamine joodistes on teaduslikult ja tehniliselt mitteteostatav.

               (6)
                     Kuna asjaomaste kasutusviiside jaoks kategooriates 1–7 ja 10 jaoks ei ole praegu saadaval ega ka lähemal ajal turule tulemas muid piisavalt töökindlaid tehnilisi lahendusi, on erandi kehtivusaeg 21. juulini 2021 põhjendatud. Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks.

               (7)
                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [12. kuu viimasel päeval pärast käesoleva direktiivi jõustumise kuupäeva]. Liikmesriigid edastavad kõnealuste õigus- ja haldusnormide teksti viivitamata komisjonile.

               Liikmesriigid kohaldavad kõnealuseid norme alates [üks päev pärast 12. kuu viimast päeva pärast käesoleva direktiivi jõustumise kuupäeva].

               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 27.2.2018

                     Komisjoni nimel

                     president
                     Jean-Claude JUNCKER

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  http://ec.europa.eu/environment/waste/rohs_eee/adaptation_en.htm

                     (4)

                        Need kategooriad on järgmised: 1. Suured kodumasinad. 2. Väikesed kodumasinad. 3. Infotehnoloogia- ja telekommunikatsiooniseadmed. 4. Tavatarbijatele määratud seadmed. 5. Valgustusseadmed. 6. Elektrilised ja elektrontööriistad. 7. Mänguasjad, vaba aja veetmise ja spordivahendid. 10. Automaadid. Elektri- ja elektroonikaseadmete kategooriad on loetletud direktiivi RoHS 2 I lisas.

                     (5)

                  Konsulteerimisperiood
                  : 21. augustist 2015 kuni 16. oktoobrini 2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        ELT L 174, 1.7.2011, lk 88.

    ---documentbreak---

               LISA

               Direktiivi 2011/65/EL III lisa punkt 24 asendatakse järgmisega:

                        „24

                        Plii joodistes, läbi augu metallitatud (PTH) ketas- ja planaarmaatriksiga mitmekihiliste keraamiliste kondensaatorite jootmiseks

                        Aegub:

                        21. juulil 2021 kategooriate 1–7 ja 10 puhul;

                        21. juulil 2021 kategooriate 8 ja 9 puhul, välja arvatud in vitro diagnostika meditsiiniseadmete ning tööstuslike järelevalve- ja juhtimisseadmete puhul;

                        kategooria 8 in vitro diagnostika meditsiiniseadmete puhul 21. juulil 2023;

                        kategooria 9 tööstuslike järelevalve- ja juhtimisseadmete ning kategooria 11 puhul 21. juulil 2024.“


title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist trimmerpotentsiomeetri metallkeraamilistes osades

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes (uuesti sõnastatud),
                  1
                edaspidi „direktiiv RoHS 2“) III lisa seoses erandiga plii teatavate kasutusviiside osas.

               Direktiivi RoHS 2 artikli 4 kohaselt on piiratud teatavate ohtlike ainete kasutamine elektri- ja elektroonikaseadmetes. See jõustus 21. juulil 2011.

               Ained, mille kasutamist piiratakse, on loetletud direktiivi RoHS 2 II lisas. Piirang kehtib plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite suhtes ning 22. juulist 2019 või hilisemast ajahetkest hakatakse piirangut kohaldama bis(2-etüülheksüül)ftalaadi (DEHP), butüülbensüülftalaadi (BBP), dibutüülftalaadi (DBP) ja diisobutüülftalaadi (DIBP) suhtes. Direktiivi RoHS 2 III ja IV lisas on loetletud elektri- ja elektroonikaseadmete teatavateks kasutusviisideks ette nähtud materjalid ja komponendid, mis on vabastatud direktiivi RoHS 2 artikli 4 lõike 1 kohastest piirangutest.

               Direktiivi artiklis 5 on sätestatud, et III ja IV lisa kohandatakse teaduse ja tehnika arenguga (lisatakse, uuendatakse, muudetakse ja tühistatakse erandeid). Vastavalt artikli 5 lõike 1 punktile a lisatakse III ja IV lisasse erandeid juhul, kui see ei muuda nõrgemaks määrusega (EÜ) nr 1907/2006
                  2
                tagatud keskkonna- ja tervisekaitset ning kui on täidetud vähemalt üks järgmistest tingimustest: materjalide ja komponentide kasutuselt kõrvaldamine või asendamine konstruktsiooni muutmisega või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; asendusainete töökindlus ei ole tagatud või asendamise kahjulik kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusalane kasu.

               Artikli 5 lõikega 1 on sätestatud, et Euroopa Komisjon (edaspidi „komisjon“) lisab teatavateks kasutusviisideks ette nähtud elektri- ja elektroonikaseadmete materjalid ja komponendid III ja IV lisa loetellu eraldi delegeeritud õigusaktidega vastavalt direktiivi artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja tühistamise alaste taotluste esitamiseks.

               2.ÕIGUSAKTI VASTUVÕTMISELE EELNENUD KONSULTEERIMINE

               Pärast direktiivi RoHS 2 avaldamist on komisjon saanud ettevõtjatelt palju
                  3
                erandite lubamise ja erandite uuendamise taotlusi vastavalt artikli 5 lõikele 3 ja V lisale.

               Praeguse III lisas sätestatud erandiga 34 on lubatud kasutada pliid trimmerpotentsiomeetri metallkeraamilistes osades. Komisjon sai taotluse kõnealuse erandi kehtivusaja pikendamiseks 2015. aasta jaanuaris. Erandi 34 eelmine aegumiskuupäev oli kategooriate 1–7 ja 10 puhul küll 21. juuli 2016,
                  4
                kuid seda kohaldatakse ohtlike ainete kasutamise piiramise direktiivi nõuete (artikli 5 lõike 5 teine lõik) kohaselt seni, kuni komisjon teeb uuendamistaotluse kohta otsuse.

               Eranditaotluse hindamiseks tellis komisjon uuringu nõutava tehnilise ja teadusliku hindamise jaoks, mis hõlmab ka kaheksanädalast veebipõhist avatud konsulteerimist
                  5
                sidusrühmadega kõnealuse taotluse üle. Sidusrühmadega peetud konsulteerimise käigus esitati kaks arvamust.

               Avaldati lõpparuanne taotluse hinnanguga
                  6
               ; teatati sidusrühmadele.

               Seejärel konsulteeris komisjon direktiivi RoHS 2 kohaste delegeeritud õigusaktidega tegeleva liikmesriikide eksperdirühmaga ekspertide koosolekul 15. detsembril 2016, kus kuulati ka ettekandeid taotlejatelt ja asjaga kõige lähemalt seotud huvirühmadelt. Eksperdid nõustusid komisjoni esitatud eelnõuga, kusjuures valdav enamik kas ei viibinud kohal või olid hääleõiguseta. Kooskõlas parema õigusloome suunistega avaldati delegeeritud direktiivi ettepanek parema õigusloome portaalis, kus selle kohta sai neli nädalat anda tagasisidet. Saadi kaks märkust, mis mõlemad toetasid õigusakti eelnõu. Seoses eranditega aine suhtes kehtivatest piirangutest võeti kõik vajalikud meetmed artikli 5 lõigete 3–7 kohaselt. Samaaegsete eranditaotluste suure mahu ja sellest tuleneva halduskoormuse tõttu on komisjoni otsuse tegemise menetluses järgitud teistsuguseid tähtaegasid vastavalt artikli 5 lõikele 5. Nõukogu ja Euroopa Parlamenti on kõigist toimingutest teavitatud.

               Lõpparuandes on toodud esile eelkõige järgmised tehnilised andmed ja hinnangud.

               Trimmerpotentsiomeetrid on muudetava takistusega. Neil on liugkontakt, mis muudab ahela takistust. Neid kasutatakse paljudes seadmetes, nt audiovisuaalseadmetes, sideseadmetes, mänguasjades, mõõteseadmetes ja elektrilistes kodumasinates. Need sisaldavad pliid, sest takistuspastas on sideaineks pliioksiid.

               Praegu ei ole olemas pliid mittesisaldavat töökindlat lahendust, seega ei ole plii asendamine teaduslikult ja tehniliselt teostatav.

               Kategooriate 1–7 ja 10 hindamise tulemustest selgub, et vähemalt üks artikli 5 lõike 1 punktis a nimetatud asjaomane kriteerium on III lisa kirjega 34 seotud erandi taotluses täidetud. Kuna asjaomaste kasutusviiside jaoks ei ole praegu saadaval ega ka lähemal ajal turule tulemas muid piisavalt töökindlaid tehnilisi lahendusi, on erandi kehtivusaeg 21. juulini 2021 põhjendatud; kuna töökindlaid asendustooteid veel ei ole, ei ole selleks ajavahemikuks oodata kahjulikku sotsiaalmajanduslikku mõju. Samuti ei saa erandile antud kehtivusaeg eeldatavasti innovatsiooni kahjulikult mõjutada. Muude kategooriate puhul kui 1–7 ja 10 jääb praegune erand kehtima artikli 5 lõikes 2 sätestatud tähtaegadeks. Kõnealuse konkreetse erandi tegemine ei kahjusta direktiivi 2011/65/EL artikli 5 kohaselt määrusega (EÜ) nr 1907/2006 (REACH) tagatud keskkonna- ja tervisekaitset.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga lubatakse seoses plii kasutamisega teatavatel kasutusviisidel erand direktiivi 2011/65/EL artikli 4 lõikes 1 sätestatud piirangutest; kõnealune erand tuleb lisada III lisasse.

               Õigusakt on delegeeritud direktiiv, nagu on ette nähtud direktiiviga 2011/65/EL, eelkõige selle artikli 5 lõike 1 punkti a asjaomaste nõuetega.

               Delegeeritud direktiivi eesmärk on aidata kaasa inimeste tervise ja keskkonna kaitsele ning lähendada asjaomaseid sätteid, et tagada elektri- ja elektroonikaseadmete siseturu toimimine, milleks lubatakse teatavatel kasutusviisidel kasutada muidu keelatud aineid kooskõlas direktiivi RoHS 2 sätetega ning nende kohase III ja IV lisa teaduse ja tehnika arenguga kohandamise korraga.

               Proportsionaalsuse põhimõtte kohaselt ei lähe käesolev meede selle eesmärkide saavutamiseks vajalikust kaugemale.

               Ettepanek ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               27.2.2018,

               millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist trimmerpotentsiomeetri metallkeraamilistes osades

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  7
                eriti selle artikli 5 lõike 1 punkti a,

               ning arvestades järgmist:

               (1)
                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks pliid.

               (2)
                     Direktiivi 2011/65/EL III lisa punktis 34 on lubatud erand kuni 21. juulini 2016 seoses plii kasutamisega trimmerpotentsiomeetri metallkeraamilistes osades. Komisjon sai taotluse kõnealuse erandi kehtivusaja pikendamiseks kategooriate 1–7 ja 10 jaoks enne 21. jaanuari 2015 vastavalt direktiivi 2011/65/EL artikli 5 lõikele 5.

               (3)
                     Trimmerpotentsiomeetrid on muudetava takistusega. Neil on liugkontakt, mis muudab ahela takistust. Neid kasutatakse paljudes seadmetes, nt audiovisuaalseadmetes, sideseadmetes, mänguasjades, mõõteseadmetes ja elektrilistes majapidamisseadmetes. Need sisaldavad pliid, sest takistuspastas on sideaineks pliioksiid.

               (4)
                     Praegu ei ole olemas pliid mittesisaldavat töökindlat lahendust, seega ei ole plii asendamine teaduslikult ja tehniliselt teostatav.

               (5)
                     Kuna asjaomaste kasutusviiside jaoks kategooriates 1–7 ja 10 ei ole praegu saadaval ega ka lähemal ajal turule tulemas muid piisavalt töökindlaid tehnilisi lahendusi, on erandi kehtivusaeg 21. juulini 2021 põhjendatud. Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks.

               (6)
                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [12. kuu viimasel päeval pärast käesoleva direktiivi jõustumise kuupäeva]. Liikmesriigid edastavad kõnealuste õigus- ja haldusnormide teksti viivitamata komisjonile.

               Liikmesriigid kohaldavad kõnealuseid norme alates [üks päev pärast 12. kuu viimast päeva pärast käesoleva direktiivi jõustumise kuupäeva].

               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 27.2.2018

                     Komisjoni nimel

                     president
                     Jean-Claude JUNCKER

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  http://ec.europa.eu/environment/waste/rohs_eee/adaptation_en.htm

                     (4)

                        Need kategooriad on järgmised. 1. Suured kodumasinad. 2. Väikesed kodumasinad. 3. Infotehnoloogia- ja telekommunikatsiooniseadmed. 4. Tavatarbijatele määratud seadmed. 5. Valgustusseadmed. 6. Elektrilised ja elektrontööriistad. 7. Mänguasjad, vaba aja veetmise ja spordivahendid. 10. Automaadid. Elektri- ja elektroonikaseadmete kategooriad on loetletud direktiivi RoHS 2 I lisas.

                     (5)

                  Konsulteerimisperiood
                  : 21. augustist 2015 kuni 16. oktoobrini 2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        ELT L 174, 1.7.2011, lk 88.

    ---documentbreak---

               LISA

               Direktiivi 2011/65/EL III lisa punkt 34 asendatakse järgmisega:

                        „34

                        Plii trimmerpotentsiomeetri metallkeraamilistes osades

                        Kohaldatakse kõikide kategooriate puhul; aegub:

                        21. juulil 2021 kategooriate 1–7 ja 10 puhul;

                        21. juulil 2021 kategooriate 8 ja 9 puhul, välja arvatud in vitro diagnostika meditsiiniseadmete ning tööstuslike järelevalve- ja juhtimisseadmete puhul;

                        kategooria 8 in vitro diagnostika meditsiiniseadmete puhul 21. juulil 2023;

                        kategooria 9 tööstuslike järelevalve- ja juhtimisseadmete ning kategooria 11 puhul 21. juulil 2024.“


title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist kõrge sulamistemperatuuriga joodistes

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes (uuesti sõnastatud),
                  1
                edaspidi „direktiiv RoHS 2“) III lisa seoses erandiga plii teatavate kasutusviiside osas.

               Direktiivi RoHS 2 artikli 4 kohaselt on piiratud teatavate ohtlike ainete kasutamist elektri- ja elektroonikaseadmetes. See jõustus 21. juulil 2011. a.

               Ained, mille kasutamist piiratakse, on loetletud direktiivi RoHS 2 II lisas. Piirang kehtib plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite suhtes ning 22. juulist 2019 või hilisemast ajahetkest hakatakse piirangut kohaldama bis(2-etüülheksüül)ftalaadi (DEHP), butüülbensüülftalaadi (BBP), dibutüülftalaadi (DBP) ja diisobutüülftalaadi (DIBP) suhtes. Direktiivi RoHS 2 III ja IV lisas on loetletud elektri- ja elektroonikaseadmete teatavateks kasutusviisideks ette nähtud materjalid ja komponendid, mis on vabastatud direktiivi RoHS 2 artikli 4 lõike 1 kohastest piirangutest.

               Direktiivi artiklis 5 on sätestatud, et III ja IV lisa kohandatakse teaduse ja tehnika arenguga (lisatakse, uuendatakse, muudetakse ja tühistatakse erandeid). Vastavalt artikli 5 lõike 1 punktile a lisatakse III ja IV lisasse erandeid juhul, kui see ei muuda nõrgemaks määrusega (EÜ) nr 1907/2006
                  2
                tagatud keskkonna- ja tervisekaitset ning kui on täidetud vähemalt üks järgmistest tingimustest: materjalide ja komponentide kasutuselt kõrvaldamine või asendamine konstruktsiooni muutmisega või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; asendusainete töökindlus ei ole tagatud või asendamise kahjulik kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusalane kasu.

               Artikli 5 lõikega 1 on sätestatud, et Euroopa Komisjon (edaspidi „komisjon“) lisab teatavateks kasutusviisideks ette nähtud elektri- ja elektroonikaseadmete materjalid ja komponendid III ja IV lisa loetellu eraldi delegeeritud õigusaktidega vastavalt direktiivi artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja tühistamise alaste taotluste esitamiseks.

               2.ÕIGUSAKTI VASTUVÕTMISELE EELNENUD KONSULTEERIMINE

               Pärast direktiivi RoHS 2 avaldamist on komisjon saanud ettevõtjatelt palju
                  3
                erandite lubamise ja erandite uuendamise taotlusi vastavalt artikli 5 lõikele 3 ja V lisale.

               Praeguse III lisas sätestatud erandiga 7(a) on lubatud kasutada pliid kõrge sulamistemperatuuriga joodises (nt pliisulamid, mis sisaldavad pliid vähemalt 85 massiprotsenti). Komisjon sai kuus taotlust kõnealuse erandi kehtivusaja pikendamiseks – 2014. aasta novembris ja detsembris ning 2015. aasta jaanuaris. Erandi 7(a) eelmine aegumiskuupäev oli kategooriate 1–7 ja 10 puhul küll 21. juuli 2016,
                  4
                kuid erandit kohaldatakse ohtlike ainete kasutamise piiramise direktiivi nõuete (artikli 5 lõike 5 teine lõik) kohaselt seni, kuni komisjon teeb uuendamistaotluse kohta otsuse.

               Eranditaotluse hindamiseks tellis komisjon uuringu nõutava tehnilise ja teadusliku hindamise jaoks, mis hõlmab ka kaheksanädalast veebipõhist avatud konsulteerimist
                  5
                sidusrühmadega kõnealuse taotluse üle. Sidusrühmadega peetud konsulteerimise käigus esitati viis arvamust.

               Avaldati lõpparuanne taotluse hinnanguga
                  6
               ; teatati sidusrühmadele.

               Seejärel konsulteeris komisjon direktiivi RoHS 2 kohaste delegeeritud õigusaktidega tegeleva liikmesriikide eksperdirühmaga ekspertide koosolekul 15. detsembril 2016, kus kuulati ka ettekandeid taotlejatelt ja asjaga kõige lähemalt seotud huvirühmadelt. Eksperdid nõustusid komisjoni esitatud eelnõuga, kusjuures valdav enamik kas ei viibinud kohal või olid hääleõiguseta. Kooskõlas parema õigusloome suunistega avaldati delegeeritud direktiivi ettepanek parema õigusloome portaalis, kus selle kohta sai anda tagasisidet neli nädalat. Saadi kaks märkust, mis mõlemad toetasid õigusakti eelnõu. Seoses eranditega aine suhtes kehtivatest piirangutest võeti kõik vajalikud meetmed artikli 5 lõigete 3–7 kohaselt. Samaaegsete eranditaotluste suure mahu ja sellest tuleneva halduskoormuse tõttu on komisjoni otsuse tegemise menetluses järgitud teistsuguseid tähtaegasid vastavalt artikli 5 lõikele 5. Nõukogu ja Euroopa Parlamenti on kõigist toimingutest teavitatud.

               Lõpparuandes on toodud esile eelkõige järgmised tehnilised andmed ja hinnangud.

               Plii annab joodistele selliseid vajalikke omadusi nagu kõrge sulamistäpp, elektrijuhtivus, soojusjuhtivus, plastsus, korrosioonikindlus, oksüdeerumiskindlus ja hea märgavus. Need omadused on seotud pliiga; see on ainus teadaolev element, mis võib anda kõik eespool nimetatud omadused.

               Praegu on plii asendamine või kõrvaldamine kõrge sulamistemperatuuriga joodistes teaduslikult ja tehniliselt võimatu. Samuti ei ole praegu võimalik kitsendada erandi kohaldamisala, kuna rakendusalad on väga erinevad.

               Kategooriate 1–7 ja 10 hindamise tulemustest selgub, et vähemalt üks artikli 5 lõike 1 punktis a nimetatud asjaomane kriteerium on III lisa kirjega 7 seotud erandi taotluses täidetud. Kuna asjaomaste kasutusviiside jaoks ei ole praegu saadaval ega ka lähemal ajal turule tulemas muid töökindlaid tehnilisi lahendusi, on erandi pikendamine 21. juulini 2021 põhjendatud; kuna töökindlaid asendustooteid veel ei ole, ei ole selleks ajavahemikuks oodata kahjulikku sotsiaalmajanduslikku mõju. Erandile antud kehtivusaeg ei saa eeldatavasti innovatsiooni kahjulikult mõjutada, kuid ebaoluline sõnastuse erinevus ja lühem ajavahemik võiksid tekitada tööstuse jaoks asjatut halduskoormust. Et vältida erandite kohaldamisalade kattumist III lisas, selgitatakse kavandatud sõnastusega, et erandiga 24 hõlmatud kasutusviisid jäetakse välja erandist 7(a).

               Muude kategooriate puhul kui 1–7 ja 10 jääb praegune erand kehtima artikli 5 lõikes 2 sätestatud tähtaegadeks. Kõnealuse konkreetse erandi tegemine ei kahjusta direktiivi 2011/65/EL artikli 5 kohaselt määrusega (EÜ) nr 1907/2006 (REACH) tagatud keskkonna- ja tervisekaitset.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga lubatakse seoses plii kasutamisega teatavatel kasutusviisidel erand direktiivi 2011/65/EL artikli 4 lõikes 1 sätestatud piirangutest; kõnealune erand tuleb lisada III lisasse.

               Õigusakt on delegeeritud direktiiv, nagu on ette nähtud direktiiviga 2011/65/EL, eelkõige selle artikli 5 lõike 1 punkti a asjaomaste nõuetega.

               Delegeeritud direktiivi eesmärk on aidata kaasa inimeste tervise ja keskkonna kaitsele ning lähendada asjaomaseid sätteid, et tagada elektri- ja elektroonikaseadmete siseturu toimimine, milleks lubatakse teatud kasutusviisidel kasutada muidu keelatud aineid kooskõlas direktiivi RoHS 2 sätetega ning nende kohase III ja IV lisa teaduse ja tehnika arenguga kohandamise korraga.

               Proportsionaalsuse põhimõtte kohaselt ei lähe käesolev meede selle eesmärkide saavutamiseks vajalikust kaugemale.

               Ettepanek ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               1.3.2018,

               millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist kõrge sulamistemperatuuriga joodistes

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  7
                eriti selle artikli 5 lõike 1 punkti a,

               ning arvestades järgmist:

               (1)
                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks pliid.

               (2)
                     Direktiivi 2011/65/EL III lisas punktis 7(a) on lubatud erand kuni 21. juulini 2016 seoses plii kasutamisega kõrge sulamistemperatuuriga joodistes (nt pliisulamid, mis sisaldavad pliid vähemalt 85 massiprotsenti). Komisjon sai taotluse kõnealuse erandi kehtivusaja pikendamiseks kategooriate 1–7 ja 10 jaoks enne 21. jaanuari 2015 vastavalt direktiivi 2011/65/EL artikli 5 lõikele 5.

               (3)
                     Plii annab joodistele selliseid vajalikke omadusi nagu kõrge sulamistäpp, hea elektrijuhtivus, soojusjuhtivus, plastsus, korrosioonikindlus, oksüdeerumiskindlus ja hea märgavus.

               (4)
                     Praegu on plii asendamine või kõrvaldamine kõrge sulamistemperatuuriga joodistes teaduslikult ja tehniliselt võimatu. Samuti ei ole praegu võimalik kitsendada erandi kohaldamisala, kuna tegemist on väga erinevate kasutusviisidega.

               (5)
                     Kuna asjaomaste kasutusviiside jaoks kategooriates 1–7 ja 10 ei ole praegu saadaval ega ka lähemal ajal turule tulemas muid töökindlaid tehnilisi lahendusi, on erandi pikendamine 21. juulini 2021 põhjendatud, kuid ebaoluline sõnastuse erinevus ja lühem ajavahemik võiksid tekitada tööstuse jaoks asjatut halduskoormust. Selleks et vältida erandite kohaldamisalade kattumist direktiivi 2011/65/EL III lisa puhul, selgitatakse kavandatud sõnastusega, et erandiga 24 hõlmatud kasutusviisid (joodised läbi augu metallitatud (PTH) ketas- ja planaarmaatriksiga mitmekihilistes keraamilistes kondensaatorites) jäetakse välja erandist 7(a). Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks.

               (6)
                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [12. kuu viimasel päeval pärast käesoleva direktiivi jõustumise kuupäeva]. Liikmesriigid edastavad kõnealuste õigus- ja haldusnormide teksti viivitamata komisjonile.

               Liikmesriigid kohaldavad kõnealuseid norme alates [üks päev pärast 12. kuu viimast päeva pärast käesoleva direktiivi jõustumise kuupäeva].

               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 1.3.2018

                     Komisjoni nimel

                     president
                     Jean-Claude JUNCKER

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Need kategooriad on järgmised. 1. Suured kodumasinad. 2. Väikesed kodumasinad. 3. Infotehnoloogia- ja telekommunikatsiooniseadmed. 4. Tavatarbijatele määratud seadmed. 5. Valgustusseadmed. 6. Elektrilised ja elektrontööriistad. 7. Mänguasjad, vaba aja veetmise ja spordivahendid. 10. Automaadid. Elektri- ja elektroonikaseadmete kategooriad on loetletud direktiivi RoHS 2 I lisas.

                     (5)

                  Konsulteerimisperiood
                  : 21. augustist 2015 kuni 16. oktoobrini 2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        ELT L 174, 1.7.2011, lk 88.

    ---documentbreak---

               LISA

               Direktiivi 2011/65/EL III lisa punkt 7(a) asendatakse järgmisega:

                        „7(a)

                        Plii kõrge sulamistemperatuuriga joodistes (nt pliisulamid pliisisaldusega vähemalt 85 massiprotsenti)

                        Kohaldatakse kategooriate 1–7 ja 10 puhul (välja arvatud käesoleva lisa punktiga 24 hõlmatud kasutusalad) ja kehtivusaeg lõpeb 21. juulil 2021.

                        Kehtivusaeg lõpeb 21. juulil 2021 kategooriate 8 ja 9 puhul, välja arvatud in vitro diagnostika meditsiiniseadmete ning tööstuslike järelevalve- ja juhtimisseadmete puhul.

                        Kategooria 8 in vitro diagnostika meditsiiniseadmete puhul lõpeb kehtivusaeg 21. juulil 2023.

                        Kategooria 9 tööstuslike järelevalve- ja juhtimisseadmete ning kategooria 11 puhul lõpeb kehtivusaeg 21. juulil 2024.“


title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse elektri- ja elektroonikaseadmete komponente, mis sisaldavad pliid klaasis või keraamilises materjalis

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes (uuesti sõnastatud),
                  1
                edaspidi „direktiiv RoHS 2“) III lisa seoses erandiga plii teatavate kasutusviiside osas.

               Direktiivi RoHS 2 artikli 4 kohaselt on piiratud teatavate ohtlike ainete kasutamist elektri- ja elektroonikaseadmetes. See jõustus 21. juulil 2011.

               Ained, mille kasutamist piiratakse, on loetletud direktiivi RoHS 2 II lisas. Piirang kehtib plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite suhtes ning 22. juulist 2019 või hilisemast ajahetkest hakatakse piirangut kohaldama bis(2-etüülheksüül)ftalaadi (DEHP), butüülbensüülftalaadi (BBP), dibutüülftalaadi (DBP) ja diisobutüülftalaadi (DIBP) suhtes. Direktiivi RoHS 2 III ja IV lisas on loetletud elektri- ja elektroonikaseadmete teatavateks kasutusviisideks ette nähtud materjalid ja komponendid, mis on vabastatud direktiivi RoHS 2 artikli 4 lõike 1 kohastest piirangutest.

               Direktiivi artiklis 5 on sätestatud, et III ja IV lisa kohandatakse teaduse ja tehnika arenguga (lisatakse, uuendatakse, muudetakse ja tühistatakse erandeid). Vastavalt artikli 5 lõike 1 punktile a lisatakse III ja IV lisasse erandeid juhul, kui see ei muuda nõrgemaks määrusega (EÜ) nr 1907/2006
                  2
                tagatud keskkonna- ja tervisekaitset ning kui on täidetud vähemalt üks järgmistest tingimustest: materjalide ja komponentide kasutuselt kõrvaldamine või asendamine konstruktsiooni muutmisega või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; asendusainete töökindlus ei ole tagatud või asendamise kahjulik kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusalane kasu.

               Artikli 5 lõikega 1 on sätestatud, et Euroopa Komisjon (edaspidi „komisjon“) lisab teatavateks kasutusviisideks ette nähtud elektri- ja elektroonikaseadmete materjalid ja komponendid III ja IV lisa loetellu eraldi delegeeritud õigusaktidega vastavalt direktiivi artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja tühistamise alaste taotluste esitamiseks.

               2.ÕIGUSAKTI VASTUVÕTMISELE EELNENUD KONSULTEERIMINE

               Pärast direktiivi RoHS 2 avaldamist on komisjon saanud ettevõtjatelt palju
                  3
                erandite lubamise ja erandite uuendamise taotlusi vastavalt artikli 5 lõikele 3 ja V lisale.

               Praeguse III lisas sätestatud erandiga 7(c)-I on lubatud kasutada pliid elektri- ja elektroonikaseadmete komponentides, mis sisaldavad pliid klaasis või keraamikas, v.a kondensaatorite dielektriline keraamika, nt piesoelektrilistes seadmetes või klaasis või keraamilise materjali koostises. Komisjon sai kümme taotlust kõnealuse erandi kehtivusaja pikendamiseks – 2014. aasta detsembris ja 2015. aasta jaanuaris. Erandi 7(c)-I eelmine aegumiskuupäev oli kategooriate 1–7 ja 10 puhul küll 21. juuli 2016,
                  4
                kuid erandit kohaldatakse ohtlike ainete kasutamise piiramise direktiivi nõuete (artikli 5 lõike 5 teine lõik) kohaselt seni, kuni komisjon teeb uuendamistaotluse kohta otsuse. Lisaks sai komisjon 2014. aasta novembris uue eranditaotluse (taotluse nr 2015-1) plii kasutamiseks elektroonilistes õhekelme-andurelementides, näiteks püroelektrilistes ja piesoelektrilistes andurites, mis kujutab endast ühte punktiga 7(c)-I hõlmatud kasutusviisi. Huvirühmadega peetud konsulteerimistel lepiti taotluse esitajaga kokku, et eranditaotlust 2015-1 hinnatakse erandi 7(c)-I laiemas kontekstis.

               Eranditaotluse hindamiseks tellis komisjon uuringu nõutava tehnilise ja teadusliku hindamise jaoks, mis hõlmab ka kaheksanädalast veebipõhist avatud konsulteerimist
                  5
                sidusrühmadega kõnealuse taotluse üle. Sidusrühmadega peetud konsulteerimise käigus esitati viis arvamust.

               Avaldati lõpparuanne taotluse hinnanguga
                  6
               ; teatati sidusrühmadele.

               Seejärel konsulteeris komisjon direktiivi RoHS 2 kohaste delegeeritud õigusaktidega tegeleva liikmesriikide eksperdirühmaga ekspertide koosolekul 15. detsembril 2016, kus kuulati ka ettekandeid taotlejatelt ja asjaga kõige lähemalt seotud huvirühmadelt. Eksperdid nõustusid komisjoni esitatud eelnõuga, kusjuures valdav enamik kas ei viibinud kohal või olid hääleõiguseta. Kooskõlas parema õigusloome suunistega avaldati delegeeritud direktiivi ettepanek parema õigusloome portaalis, kus selle kohta sai neli nädalat anda tagasisidet. Saadi kaks märkust, mis mõlemad toetasid õigusakti eelnõu. Seoses eranditega aine suhtes kehtivatest piirangutest võeti kõik vajalikud meetmed artikli 5 lõigete 3–7 kohaselt. Samaaegsete eranditaotluste suure mahu ja sellest tuleneva halduskoormuse tõttu on komisjoni otsuse tegemise menetluses järgitud teistsuguseid tähtaegasid vastavalt artikli 5 lõikele 5. Nõukogu ja Euroopa Parlamenti on kõigist toimingutest teavitatud.

               Lõpparuandes on toodud esile eelkõige järgmised tehnilised andmed ja hinnangud.

               Plii annab keraamilistele materjalidele teatavaid dielektrilisi, piesoelektrilisi, püroelektrilisi, ferroelektrilisi, pooljuht- ja magnetomadusi paljudeks otstarveteks laias temperatuuri-, pinge ja/või sagedusvahemikus. Plii annab klaasile olulisi omadusi, nt vähendab sulamis- ja pehmenemistäppi, parandab töödeldavust, survetöödeldavust, keemilist püsivust jmt. Pliilisandiga klaasi saab kasutada mitmel viisil, sealhulgas isoleerimiseks, mehaaniliseks kaitseks, takistuseks, ühendamiseks ja hermeetiliselt sulgemiseks.

               Praegu on keraamilistes materjalides ja klaasis plii asendamine või neist plii kõrvaldamine teaduslikult ja tehniliselt võimatu.

               Kategooriate 1–7 ja 10 hindamise tulemustest selgub, et vähemalt üks artikli 5 lõike 1 punktis a nimetatud asjaomane kriteerium on III lisa kirjega 7(c)-I seotud erandi taotluses täidetud. Kuna asjaomaste kasutusviiside jaoks ei ole praegu saadaval ega ka lähemal ajal turule tulemas muid töökindlaid tehnilisi lahendusi, on erandi pikendamine 21. juulini 2021 põhjendatud; kuna töökindlaid asendustooteid veel ei ole, ei ole selleks ajavahemikuks oodata kahjulikku sotsiaalmajanduslikku mõju. Erandile antud kehtivusaeg ei saa eeldatavasti innovatsiooni kahjulikult mõjutada, kuid ebaoluline sõnastuse erinevus ja lühem ajavahemik võiksid tekitada tööstuse jaoks asjatut halduskoormust. Et vältida erandite kohaldamisalade kattumist III lisas, selgitatakse kavandatud sõnastusega, et erandiga 34 hõlmatud kasutusviisid jäetakse välja erandist 7(c)-I.

               Muude kategooriate puhul kui 1–7 ja 10 jääb praegune erand kehtima artikli 5 lõikes 2 sätestatud tähtaegadeks. Kõnealuse konkreetse erandi tegemine ei kahjusta direktiivi 2011/65/EL artikli 5 kohaselt määrusega (EÜ) nr 1907/2006 (REACH) tagatud keskkonna- ja tervisekaitset.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga lubatakse seoses plii kasutamisega teatavatel kasutusviisidel erand direktiivi 2011/65/EL artikli 4 lõikes 1 sätestatud piirangutest; kõnealune erand tuleb lisada III lisasse.

               Õigusakt on delegeeritud direktiiv, nagu on ette nähtud direktiiviga 2011/65/EL, eelkõige selle artikli 5 lõike 1 punkti a asjaomaste nõuetega.

               Delegeeritud direktiivi eesmärk on aidata kaasa inimeste tervise ja keskkonna kaitsele ning lähendada asjaomaseid sätteid, et tagada elektri- ja elektroonikaseadmete siseturu toimimine, milleks lubatakse teatavatel kasutusviisidel kasutada muidu keelatud aineid kooskõlas direktiivi RoHS 2 sätetega ning nende kohase III ja IV lisa teaduse ja tehnika arenguga kohandamise korraga.

               Proportsionaalsuse põhimõtte kohaselt ei lähe käesolev meede selle eesmärkide saavutamiseks vajalikust kaugemale.

               Ettepanek ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               27.2.2018,

               millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse elektri- ja elektroonikaseadmete komponente, mis sisaldavad pliid klaasis või keraamilises materjalis

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  7
                eriti selle artikli 5 lõike 1 punkti a,

               ning arvestades järgmist:

               (1)
                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks pliid.

               (2)
                     Direktiivi 2011/65/EL III lisas punktis 7c-I on lubatud erand kuni 21. juulini 2016 seoses plii kasutamisega elektri- ja elektroonikaseadmete komponentides, mis sisaldavad pliid klaasis või keraamikas, v.a kondensaatorite dielektriline keraamika, nt piesoelektrilistes seadmetes või klaasis või keraamilise materjali koostises. Komisjon sai taotluse kõnealuse erandi kehtivusaja pikendamiseks kategooriate 1–7 ja 10 jaoks enne 21. jaanuari 2015 vastavalt direktiivi 2011/65/EL artikli 5 lõikele 5. Lisaks sai komisjon 2014. aasta novembris uue eranditaotluse (taotluse nr 2015-1) plii kasutamiseks elektroonilistes õhekelme-andurelementides, nagu nt püroelektrilistes ja piesoelektrilistes andurites, mis kujutab endast ühte punktiga 7(c)-I hõlmatud kasutusviisi. Sidusrühmadega peetud konsulteerimistel lepiti taotluse esitajaga kokku, et eranditaotlust 2015-1 hinnatakse erandi 7(c)-I laiemas kontekstis.

               (3)
                     Plii annab keraamilistele materjalidele teatavaid dielektrilisi, piesoelektrilisi, püroelektrilisi, ferroelektrilisi, pooljuht- ja magnetomadusi paljudeks otstarveteks laias temperatuuri-, pinge- või sagedusvahemikus. Plii annab klaasile olulisi omadusi, nt vähendab sulamis- ja pehmenemistäppi, parandab töödeldavust, survetöödeldavust, keemilist püsivust jmt. Pliilisandiga klaasi saab kasutada mitmel viisil, sealhulgas isoleerimiseks, mehaaniliseks kaitseks, takistuseks, ühendamiseks ja hermeetiliselt sulgemiseks.

               (4)
                     Praegu on keraamilistes materjalides ja klaasis plii asendamine või neist plii kõrvaldamine teaduslikult ja tehniliselt võimatu.

               (5)
                     Kuna asjaomaste kasutusviiside jaoks kategooriates 1–7 ja 10 ei ole praegu saadaval ega ka lähemal ajal turule tulemas muid töökindlaid tehnilisi lahendusi, on erandi pikendamine 21. juulini 2021 põhjendatud, kuid ebaoluline sõnastuse erinevus ja lühem ajavahemik võiksid tekitada asjatut halduskoormust. Et vältida erandite kohaldamisalade kattumist direktiivi 2011/65/EL III lisas , selgitatakse kavandatud sõnastusega, et erandiga 34 hõlmatud kasutusviisid jäetakse välja erandist 7(c)-I. Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks.

               (6)
                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [12. kuu viimasel päeval pärast käesoleva direktiivi jõustumise kuupäeva]. Liikmesriigid edastavad kõnealuste õigus- ja haldusnormide teksti viivitamata komisjonile.

               Liikmesriigid kohaldavad kõnealuseid norme alates [üks päev pärast 12. kuu viimast päeva pärast käesoleva direktiivi jõustumise kuupäeva].

               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 27.2.2018

                     Komisjoni nimel

                     president
                     Jean-Claude JUNCKER

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Need kategooriad on järgmised. 1. Suured kodumasinad. 2. Väikesed kodumasinad. 3. Infotehnoloogia- ja telekommunikatsiooniseadmed. 4. Tavatarbijatele määratud seadmed. 5. Valgustusseadmed. 6. Elektrilised ja elektrontööriistad. 7. Mänguasjad, vaba aja veetmise ja spordivahendid. 10. Automaadid. Elektri- ja elektroonikaseadmete kategooriad on loetletud direktiivi RoHS 2 I lisas.

                     (5)

                  Konsulteerimisperiood
                  : 21. augustist 2015 kuni 16. oktoobrini 2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        ELT L 174, 1.7.2011, lk 88.

    ---documentbreak---

               LISA

               Direktiivi 2011/65/EL III lisa punkt 7(c)-I asendatakse järgmisega:

                        „7(c)-I

                        Elektri- ja elektroonikaseadmete komponendid, mis sisaldavad pliid klaasis või keraamikas, v.a kondensaatorite dielektriline keraamika, nt piesoelektrilistes seadmetes või klaasis või keraamilise materjali koostises

                        Kohaldatakse kategooriate 1–7 ja 10 puhul (välja arvatud punktiga 34 hõlmatud kasutusalad) ja kehtivusaeg lõpeb 21. juulil 2021.

                        Kehtivusaeg lõpeb 21. juulil 2021 kategooriate 8 ja 9 puhul, välja arvatud in vitro diagnostika meditsiiniseadmete ning tööstuslike järelevalve- ja juhtimisseadmete puhul.

                        Kategooria 8 in vitro diagnostika meditsiiniseadmete puhul lõpeb kehtivusaeg 21. juulil 2023.

                        Kategooria 9 tööstuslike järelevalve- ja juhtimisseadmete ning kategooria 11 puhul lõpeb kehtivusaeg 21. juulil 2024.“


title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse pliioksiidi kasutamist jooteklaasis, millega tihendatakse teatavate laserseadmete optikat

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes (uuesti sõnastatud),
                  1
                edaspidi „direktiiv RoHS 2“) III lisa seoses erandiga plii teatavate kasutusviiside osas.

               Direktiivi RoHS 2 artikli 4 kohaselt on piiratud teatavate ohtlike ainete kasutamist elektri- ja elektroonikaseadmetes. Direktiiv jõustus 21. juulil 2011.

               Ained, mille kasutamist piiratakse, on loetletud direktiivi RoHS 2 II lisas. Piirang kehtib plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite suhtes ning 22. juulist 2019 või hilisemast kuupäevast hakatakse piirangut kohaldama bis(2-etüülheksüül)ftalaadi (DEHP), butüülbensüülftalaadi (BBP), dibutüülftalaadi (DBP) ja diisobutüülftalaadi (DIBP) suhtes. Direktiivi RoHS 2 III ja IV lisas on loetletud elektri- ja elektroonikaseadmete teatavateks kasutusviisideks ettenähtud materjalid ja komponendid, mille puhul on tehtud erand direktiivi RoHS 2 artikli 4 lõike 1 kohasest piirangust.

               Direktiivi artiklis 5 on sätestatud, et III ja IV lisa kohandatakse teaduse ja tehnika arenguga (lisatakse, uuendatakse, muudetakse ja tühistatakse erandeid). Vastavalt artikli 5 lõike 1 punktile a lisatakse III ja IV lisasse erandeid juhul, kui sellega ei nõrgendata määrusega (EÜ) nr 1907/2006
                  2
                tagatud keskkonna- ja tervisekaitset ning kui on täidetud vähemalt üks järgmistest tingimustest: materjalide ja komponentide kasutuselt kõrvaldamine või asendamine konstruktsiooni muutmisega või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; asendusainete töökindlus ei ole tagatud või asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu.

               Artikli 5 lõikes 1 on veel sätestatud, et Euroopa Komisjon (edaspidi „komisjon“) lisab teatavateks kasutusviisideks ette nähtud elektri- ja elektroonikaseadmete materjalid ja komponendid III ja IV lisa loeteludesse eraldi delegeeritud õigusaktidega vastavalt direktiivi artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja tühistamise taotluste esitamiseks.

               2.ÕIGUSAKTI VASTUVÕTMISELE EELNENUD KONSULTEERIMINE

               Pärast direktiivi RoHS 2 avaldamist on komisjon saanud ettevõtjatelt palju erandite lubamise ja uuendamise taotlusi
                  3
                vastavalt artikli 5 lõikele 3 ja V lisale.

               Praeguse III lisa erandiga 32 on lubatud kasutada pliioksiidi jooteklaasis, mida kasutatakse argoon- ja krüptoonlaserseadmete optika tihendamiseks. Komisjon sai kaks taotlust kõnealuse erandi kehtivusaja pikendamiseks 2015. aasta jaanuaris. Erandi 32 eelmine aegumiskuupäev oli kategooriate 1–7 ja 10
                  4
                puhul küll 21. juuli 2016, kuid erandit kohaldatakse ohtlike ainete kasutamise piiramise direktiivi nõuete (artikli 5 lõike 5 teine lõik) kohaselt seni, kuni komisjon teeb uuendamistaotluse kohta otsuse.

               Eranditaotluse hindamiseks algatas komisjon uuringu nõutava tehnilise ja teadusliku hindamise jaoks, mis hõlmas ka kaheksanädalast veebipõhist avatud konsulteerimist
                  5
                huvirühmadega kõnealuse taotluse üle. Huvirühmadega peetud konsulteerimise käigus esitati kaks arvamust.

               Lõpparuanne taotluse kohta tehtud hinnanguga avaldati
                  6
               ; huvirühmadele teatati sellest.

               Seejärel konsulteeris komisjon direktiivi RoHS 2 kohaste delegeeritud õigusaktidega tegeleva liikmesriikide eksperdirühmaga kirjalikus vormis, nagu oli kokku lepitud eelmisel koosolekul
                  7
               . Eksperdid nõustusid komisjoni esitatud eelnõuga, kusjuures enamik neist oli hääleõiguseta. Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Saadi kolm märkust, millest kaks toetasid õigusakti ja kolmandas tehti ettepanek võtta Euroopa Liidus kasutusele abikeel. Seoses eranditega aine suhtes kehtivatest piirangutest võeti kõik vajalikud meetmed artikli 5 lõigete 3–7 kohaselt
                  8
               . Nõukogu ja Euroopa Parlamenti on teavitatud kõigist toimingutest.

               Lõpparuandes on toodud esile eelkõige järgmised tehnilised andmed ja hinnangud.

               ·Pliioksiidi sisaldava materjaliga saab teha argoon- ja krüptoonlaserseadmetes optika ja lasertoru vahele termomehhaaniliselt püsiva ja õhukindla ühenduse. Pliid sisaldavaid laserseadmeid kasutatakse koherentse valguse allikatena mitmesugustes teadusuuringute ja tööstuse valdkondades, nagu näiteks spektroskoopias, mikroskoopias ja holograafias.

               ·Plii asendamine või kõrvaldamine ei ole praegu teaduslikult ja tehniliselt teostatav.

               Kategooriate 1–7 ja 10 hindamise tulemustest selgub, et vähemalt üks artikli 5 lõike 1 punktis a nimetatud asjaomane kriteerium on III lisa kirjega 32 seotud erandi taotluses täidetud. Kuna asjaomaste kasutusviiside jaoks ei ole praegu saadaval ega ka tõenäoliselt lähemal ajal turule tulemas muid töökindlaid tehnilisi lahendusi, on erandi uuendamine 21. juulini 2021 põhjendatud; kuna töökindlaid asendustooteid veel ei ole, ei ole selleks ajavahemikuks oodata kahjulikku sotsiaalmajanduslikku mõju. Samuti ei mõjuta erandile antud kehtivusaeg eeldatavasti kahjulikult innovatsiooni. Muude kategooriate puhul kui 1–7 ja 10 jääb praegune erand kehtima artikli 5 lõikes 2 sätestatud tähtaegadeks. Vastavalt direktiivi 2011/65/EL artiklile 5 ei kahjusta kõnealuse konkreetse erandi lubamine määrusega (EÜ) nr 1907/2006 (REACH) ettenähtud keskkonna- ja tervisekaitset.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga lubatakse plii kasutamiseks teatavatel kasutusviisidel erand direktiivi 2011/65/EL artikli 4 lõikes 1 sätestatud piirangutest ja see lisatakse III lisasse.

               Õigusakt on delegeeritud direktiiv, mis vastab direktiivile 2011/65/EL, eelkõige selle artikli 5 lõike 1 punkti a asjaomastele nõuetele.

               Delegeeritud direktiivi eesmärk on aidata kaitsta inimeste tervist ja keskkonda ning lähendada asjaomaseid sätteid, et tagada elektri- ja elektroonikaseadmete siseturu toimimine, milleks lubatakse teatavatel kasutusviisidel kasutada muidu keelatud aineid kooskõlas direktiivi RoHS 2 sätete ja tingimustega ning selles sätestatud korraga III ja IV lisa kohandamiseks teaduse ja tehnika arenguga.

               Proportsionaalsuse põhimõtte kohaselt ei lähe käesolev meede selle eesmärkide saavutamiseks vajalikust kaugemale.

               Ettepanek ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               16.11.2018,

               millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse pliioksiidi kasutamist jooteklaasis, millega tihendatakse teatavate laserseadmete optikat

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  9
                eriti selle artikli 5 lõike 1 punkti a,

               ning arvestades järgmist:

               1.
                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks teatavaid ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

               2.
                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL (kategooriad 1–11), on loetletud kõnealuse direktiivi I lisas.

               3.
                     Plii on piiratud kasutusega aine, mis on kantud direktiivi 2011/65/EL II lisa loetellu. Pliioksiidi kasutamine jooteklaasis, millega tihendatakse argoon- ja krüptoonlaserseadmete optikat, on piirangust vabastatud ja on praegu kõnealuse direktiivi III lisa kandes 32. Erandi aegumiskuupäev oli kategooriate 1–7 ja 10 puhul 21. juuli 2016.

               4.
                     Komisjon sai taotluse kõnealuse erandi kehtivusaja pikendamiseks enne 21. jaanuari 2015 vastavalt direktiivi 2011/65/EL artikli 5 lõikele 5. Erand kehtib seni, kuni kõnealuse taotluse kohta on otsus vastu võetud.

               5.
                     Pliid sisaldavaid laserseadmeid kasutatakse koherentse valguse allikatena mitmesugustes valdkondades teadusuuringute tegemiseks ja tööstuses, nagu näiteks spektroskoopias, mikroskoopias ja holograafias. Pliioksiidi sisaldava materjaliga saab teha argoon- ja krüptoonlaserseadmetes optika ja lasertoru vahelise termomehhaaniliselt püsiva ja õhukindla ühenduse.

               6.
                     Plii asendamine või kõrvaldamine ei ole praegu argoon- ja krüptoonlaserseadmete puhul teaduslikult ja tehniliselt teostatav, kuna ei ole töökindlaid asendustooted. Kõnealuse erandi lubamine ei kahjusta Euroopa Parlamendi ja nõukogu määrusega (EÜ) nr 1907/2006
                  10
                ettenähtud keskkonna- ja tervisekaitset. Seetõttu tuleks kategooriate 1–7 ja 10 puhul lubada uuendada erandit pliioksiidi kasutamiseks jooteklaasis, millega tihendatakse argoon- ja krüptoonlaserseadmete optikat.

               7.
                     Kuna asjaomaste kasutusviiside jaoks ei ole veel töökindlaid asendajaid saadaval ega tõenäoliselt lähemal ajal turule tulemas, tuleks kategooriate 1–7 ja 10 puhul erandit uuendada kuni viieks aastaks, st kuni 21. juulini 2021. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

               8.
                     Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks lisada need aegumiskuupäevad kõnealuse direktiivi III lisasse.

               9.
                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [12. kuu viimaseks päevaks pärast käesoleva direktiivi jõustumise kuupäeva]. Nad edastavad kõnealuste normide teksti viivitamata komisjonile.

               Liikmesriigid kohaldavad kõnealuseid norme alates [järgmisest päevast pärast 12. kuu viimast päeva pärast käesoleva direktiivi jõustumise kuupäeva].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 16.11.2018

                     Komisjoni nimel

                     president
                     Jean-Claude JUNCKER

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil
                  http://ec.europa.eu/environment/waste/rohs_eee/adaptation_en.htm

                     (4)

                        Need kategooriad on järgmised: 1. Suured kodumasinad. 2. Väiksed kodumasinad. 3. Infotehnoloogia- ja telekommunikatsiooniseadmed. 4. Tavatarbijatele määratud seadmed. 5. Valgustusseadmed. 6. Elektri- ja elektrontööriistad. 7. Mänguasjad, vaba aja veetmise ja spordivahendid. 10. Automaadid. Elektri- ja elektroonikaseadmete kategooriad on loetletud direktiivi RoHS 2 I lisas.

                     (5)

                  Konsulteerimisperiood:
                   21. augustist 2015 kuni 16. oktoobrini 2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Konsultatsioonid viidi läbi kirjalikult 27. aprillist kuni 18. maini 2017.

                     (8)

                        Loetelu nõutavatest haldustoimingutest on kättesaadav
                  komisjoni veebilehel
                  . Iga delegeeritud õigusakti eelnõu menetluse jooksvat kulgu on võimalik vaadata institutsioonidevahelises delegeeritud õigusaktide registris:
                  https://webgate.ec.europa.eu/regdel/#/home
                  .

                     (9)

                        ELT L 174, 1.7.2011, lk 88.

                     (10)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

    ---documentbreak---

               LISA

               III lisa kanne 32 asendatakse järgmisega:

                        „32.

                        Pliioksiid jooteklaasis, millega tihendatakse argoon- ja krüptoonlaserseadmete optikat

                        Kehtivusaeg lõpeb:

                        -21. juulil 2021 kategooriate 1–7 ja 10 puhul;

                        -21. juulil 2021 kategooriate 8 ja 9 puhul, välja arvatud meditsiiniliste in vitro diagnostikaseadmete ning tööstuslike seire- ja kontrolliseadmete puhul;

                        -21. juulil 2023 kategooria 8 meditsiiniliste in vitro diagnostikaseadmete puhul;

                        -21. juulil 2024 kategooria 9 tööstuslike seire- ja kontrolliseadmete ning kategooria 11 puhul.“


title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii ja kaadmiumi kasutamist trükivärvides emaili kandmiseks klaasile

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes (uuesti sõnastatud),
                  1
                edaspidi „direktiiv RoHS 2“) III lisa seoses erandiga teatavate pliid ja kaadmiumi käsitlevate kasutusviiside osas.

               Direktiivi RoHS 2 artikli 4 kohaselt on piiratud teatavate ohtlike ainete kasutamist elektri- ja elektroonikaseadmetes. Direktiiv jõustus 21. juulil 2011.

               Ained, mille kasutamist piiratakse, on loetletud direktiivi RoHS 2 II lisas. Piirang kehtib plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite suhtes ning 22. juulist 2019 või hilisemast kuupäevast hakatakse piirangut kohaldama bis(2-etüülheksüül)ftalaadi (DEHP), butüülbensüülftalaadi (BBP), dibutüülftalaadi (DBP) ja diisobutüülftalaadi (DIBP) suhtes. Direktiivi RoHS 2 III ja IV lisas on loetletud elektri- ja elektroonikaseadmete teatavateks kasutusviisideks ettenähtud materjalid ja komponendid, mille puhul on tehtud erand direktiivi RoHS 2 artikli 4 lõike 1 kohasest piirangust.

               Direktiivi artiklis 5 on sätestatud, et III ja IV lisa kohandatakse teaduse ja tehnika arenguga (lisatakse, uuendatakse, muudetakse ja tühistatakse erandeid). Vastavalt artikli 5 lõike 1 punktile a lisatakse III ja IV lisasse erandeid juhul, kui sellega ei nõrgendata määrusega (EÜ) nr 1907/2006
                  2
                tagatud keskkonna- ja tervisekaitset ning kui on täidetud vähemalt üks järgmistest tingimustest: materjalide ja komponentide kasutuselt kõrvaldamine või asendamine konstruktsiooni muutmisega või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; asendusainete töökindlus ei ole tagatud või asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu.

               Artikli 5 lõikes 1 on veel sätestatud, et Euroopa Komisjon (edaspidi „komisjon“) lisab teatavateks kasutusviisideks ette nähtud elektri- ja elektroonikaseadmete materjalid ja komponendid III ja IV lisa loeteludesse eraldi delegeeritud õigusaktidega vastavalt direktiivi artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja tühistamise taotluste esitamiseks.

               2.ÕIGUSAKTI VASTUVÕTMISELE EELNENUD KONSULTEERIMINE

               Pärast direktiivi RoHS 2 avaldamist on komisjon saanud ettevõtjatelt palju erandite lubamise ja uuendamise taotlusi
                  3
                vastavalt artikli 5 lõikele 3 ja V lisale.

               Praeguse III lisa erandiga 21 on lubatud kasutada pliid ja kaadmiumi trükivärvides emailide kandmiseks sellistele klaasidele nagu boorsilikaatklaas ja sooda-lubi-liivklaas. Komisjon sai taotluse kõnealuse erandi kehtivusaja pikendamiseks 2015. aasta jaanuaris. Erandi 21 eelmine aegumiskuupäev oli kategooriate 1–7 ja 10
                  4
                puhul küll 21. juuli 2016, kuid erandit kohaldatakse ohtlike ainete kasutamise piiramise direktiivi nõuete (artikli 5 lõike 5 teine lõik) kohaselt seni, kuni komisjon teeb uuendamistaotluse kohta otsuse.

               Eranditaotluse hindamiseks algatas komisjon uuringu nõutava tehnilise ja teadusliku hindamise jaoks, mis hõlmas ka kaheksanädalast veebipõhist avatud konsulteerimist
                  5
                huvirühmadega kõnealuse taotluse üle. Huvirühmadega peetud konsulteerimise käigus esitati kolm arvamust.

               Lõpparuanne taotluse kohta tehtud hinnanguga avaldati
                  6
               ; huvirühmadele teatati sellest.

               Seejärel konsulteeris komisjon direktiivi RoHS 2 kohaste delegeeritud õigusaktidega tegeleva liikmesriikide eksperdirühmaga kirjalikus vormis, nagu oli kokku lepitud eelmisel koosolekul
                  7
               . Eksperdid nõustusid komisjoni esitatud eelnõuga, kusjuures enamik neist oli hääleõiguseta. Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Saadi kolm märkust, millest kaks toetasid õigusakti eelnõu ja kolmandas tehti ettepanek säilitada pliid käsitlev erand kategooria 5 korral. Esitatud märkus võeti arvesse ja õigusselguse huvides muudeti vastavalt delegeeritud direktiivi eelnõu. Seoses eranditega aine suhtes kehtivatest piirangutest võeti kõik vajalikud meetmed artikli 5 lõigete 3–7 kohaselt
                  8
               . Nõukogu ja Euroopa Parlamenti on teavitatud kõigist toimingutest.

               Lõpparuandes on toodud esile eelkõige järgmised tehnilised andmed ja hinnangud.

               ·Pliid ja kaadmiumi sisaldavate värvidega trükkimisel saadakse vastupidav tootemärgistus, eelkõige klaasist valgustilampidele trükkimisel. Sellist märgistamist tehakse mitmel eesmärgil, nt Euroopa vastavusmärgistus (CE-märgistus) ning elektri- ja elektroonikaseadmete romude direktiivi kohane märgistus (WEEE-märgistus), märgistus tootja kindlakstegemiseks ning lambi tüübi ja võimsuse andmed, mis on olulised ohutuse seisukohast, õigeks lambivahetuseks ja lambi ringlussevõtuks. Tähtis on märgistuse kestvus, et märgis säiliks kogu toote tööea jooksul ning oleks loetav, nagu on sätestatud õigusaktides ja tooteohutusnormides.

               ·Plii annab sellised olulised omadused nagu hea haarduvus, madal emailimistemperatuur, suur vastupidavus ja läbipaistmatus. Kaadmiumi kasutatakse emaili teatavate toonide saamiseks mitmete kasutusviiside puhul, sealhulgas ohutuse tagamine ja hoiatuste tegemine, kuna teatavad värvitoonid suurendavad silmapaistvust. Kaadmiumiga saadakse ka teatavaid filtreerimisomadusi.

               ·Mõne kasutusviisi puhul ei ole praegu plii ja kaadmiumi asendamine või kõrvaldamine teaduslikult ja tehniliselt teostatav.

               Kategooriate 1–7 ja 10 hindamise tulemustest selgub, et vähemalt üks artikli 5 lõike 1 punktis a nimetatud asjaomane kriteerium on III lisa kirjega 21 seotud erandi taotluses täidetud. Kuna teatavate kasutusviiside jaoks ei ole saadaval töökindlaid tehnilisi lahendusi, on põhjendatud erandi uuendamine, millega muudetakse sõnastust nii, et erandi kirje jagatakse kaheks alamkirjeks (plii ja kaadmiumi jaoks), ja milles kajastatakse praegust seisu asendustehnoloogiate alal. Erandi uuendamine alamkirjetes kehtib kuni 21. juulini 2021. Erandile antud kehtivusaeg ei mõjuta eeldatavasti kahjulikult innovatsiooni. Sellistel juhtudel, kui on juba olemas töökindlad asendajad, on oodata piiratud ulatusega sotsiaalmajanduslikku mõju tootjatele, kui on vaja seadmete kohandamiseks teha investeeringuid. Muude kategooriate puhul kui 1–7 ja 10 jääb praegune erand kehtima artikli 5 lõikes 2 sätestatud tähtaegadeks. Vastavalt direktiivi 2011/65/EL artiklile 5 ei kahjusta kõnealuse konkreetse erandi lubamine määrusega (EÜ) nr 1907/2006 (REACH) ettenähtud keskkonna- ja tervisekaitset.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga lubatakse plii ja kaadmiumi kasutamiseks teatavatel kasutusviisidel erand direktiivi 2011/65/EL artikli 4 lõikes 1 sätestatud piirangutest ja see lisatakse III lisasse.

               Õigusakt on delegeeritud direktiiv, mis vastab direktiivile 2011/65/EL, eelkõige selle artikli 5 lõike 1 punkti a asjaomastele nõuetele.

               Delegeeritud direktiivi eesmärk on aidata kaitsta inimeste tervist ja keskkonda ning lähendada asjaomaseid sätteid, et tagada elektri- ja elektroonikaseadmete siseturu toimimine, milleks lubatakse teatavatel kasutusviisidel kasutada muidu keelatud aineid kooskõlas direktiivi RoHS 2 sätete ja tingimustega ning selles sätestatud korraga III ja IV lisa kohandamiseks teaduse ja tehnika arenguga.

               Proportsionaalsuse põhimõtte kohaselt ei lähe käesolev meede selle eesmärkide saavutamiseks vajalikust kaugemale.

               Ettepanek ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               16.11.2018,

               millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii ja kaadmiumi kasutamist trükivärvides emaili kandmiseks klaasile

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  9
                eriti selle artikli 5 lõike 1 punkti a,

               ning arvestades järgmist:

               1.
                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks teatavaid ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

               2.
                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL (kategooriad 1–11), on loetletud kõnealuse direktiivi I lisas.

               3.
                     Plii ja kaadmium on piiratud kasutusega ained, mis on kantud direktiivi 2011/65/EL II lisa loetellu. Plii ja kaadmiumi kasutamine klaasile trükkimiseks teatavatel kasutusviisidel on piirangust vabastatud ja on praegu kõnealuse direktiivi III lisa kandes 21. Erandi aegumiskuupäev oli kategooriate 1–7 ja 10 puhul 21. juuli 2016.

               4.
                     Komisjon sai taotluse kõnealuse erandi kehtivusaja pikendamiseks enne 21. jaanuari 2015 vastavalt direktiivi 2011/65/EL artikli 5 lõikele 5. Erand kehtib seni, kuni kõnealuse taotluse kohta on otsus vastu võetud.

               5.
                     Pliid ja kaadmiumi sisaldavate värvidega trükkimisel saadakse vastupidav tootemärgistus, eelkõige klaasist valgustilampidele trükkimisel. Sellist märgistamist tehakse mitmel eesmärgil, nt Euroopa vastavusmärgistus (CE-märgistus) ning elektri- ja elektroonikaseadmete romude direktiivi kohane märgistus (WEEE-märgistus), märgistus tootja kindlakstegemiseks ning lambi tüübi ja võimsuse andmed, mis on olulised ohutuse seisukohast, õigeks lambivahetuseks ja lambi ringlussevõtuks. Tähtis on märgistuse kestvus, et märgis säiliks kogu toote tööea jooksul ning oleks loetav, nagu on sätestatud õigusaktides ja tooteohutusnormides.

               6.
                     Plii annab sellised olulised omadused nagu hea haarduvus, madal emailimistemperatuur, suur vastupidavus ja läbipaistmatus.

               7.
                     Kaadmiumi kasutatakse teatavate toonide saamiseks mitmete kasutusviiside puhul, sealhulgas ohutuse tagamiseks ja hoiatuste tegemiseks, kuna teatavad värvitoonid suurendavad silmapaistvust. Kaadmiumiga saadakse ka teatavaid filtreerimisomadusi.

               8.
                     Plii asendamine või kõrvaldamine ei ole ikka veel teaduslikult ja tehniliselt teostatav praegu kehtiva erandi teatavate kategooriatega 1–7 ja 10 hõlmatud kasutusviiside puhul, kuna ei ole töökindlaid asendajaid. Kõnealuse erandi lubamine ei kahjusta Euroopa Parlamendi ja nõukogu määrusega (EÜ) nr 1907/2006
                  10
                ettenähtud keskkonna- ja tervisekaitset. Seepärast tuleks erandit pikendada kõnealuste kasutusviiside ja kategooriate jaoks.

               9.
                     Kaadmiumi asendamine või kõrvaldamine ei ole ikka veel teaduslikult ja tehniliselt teostatav praegu kehtiva erandi teatavate kategooriatega 1–7 ja 10 hõlmatud kasutusviiside puhul, kuna ei ole töökindlaid asendajaid. Kõnealuse erandi tegemise tagajärjel ei nõrgene määrusega (EÜ) nr 1907/2006 tagatud keskkonna- ja tervisekaitse. Seepärast tuleks erandit pikendada kõnealuste kasutusviiside ja kategooriate jaoks.

               10.
                     Kõigi muude praegu kõnealuse erandiga hõlmatud kasutusviiside korral on erandi uuendamise tingimused täitmata. Nende kasutusviiside jaoks jääb erand kehtima 12 kuuks pärast käesoleva delegeeritud direktiivi jõustumise kuupäeva kooskõlas direktiivi 2011/65/EL artikli 5 lõikega 6.

               11.
                     Kuna kõnealuse uuendamisega seotud plii kasutusviiside jaoks ei ole töökindlaid asendajaid turul saadaval, tuleks neid kasutusviise käsitlevat erandit uuendada kategooriate 1–7 ja 10 puhul kuni viieks aastaks, st kuni 21. juulini 2021. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

               12.
                     Kuna kõnealuse uuendamisega seotud kaadmiumi kasutusviiside jaoks ei ole töökindlaid asendajaid turul saadaval, tuleks neid kasutusviise käsitlevat erandit uuendada kategooriate 1–7 ja 10 puhul kuni viieks aastaks, st kuni 21. juulini 2021. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

               13.
                     Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks lisada need aegumiskuupäevad kõnealuse direktiivi III lisasse.

               14.
                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [12. kuu viimaseks päevaks pärast käesoleva direktiivi jõustumise kuupäeva]. Nad edastavad kõnealuste normide teksti viivitamata komisjonile.

               Liikmesriigid kohaldavad kõnealuseid norme alates [järgmisest päevast pärast 12. kuu viimast päeva pärast käesoleva direktiivi jõustumise kuupäeva].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 16.11.2018

                     Komisjoni nimel

                     president
                     Jean-Claude JUNCKER

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil
                  http://ec.europa.eu/environment/waste/rohs_eee/adaptation_en.htm

                     (4)

                        Need kategooriad on järgmised: 1. Suured kodumasinad. 2. Väiksed kodumasinad. 3. Infotehnoloogia- ja telekommunikatsiooniseadmed. 4. Tavatarbijatele määratud seadmed. 5. Valgustusseadmed. 6. Elektri- ja elektrontööriistad. 7. Mänguasjad, vaba aja veetmise ja spordivahendid. 10. Automaadid. Elektri- ja elektroonikaseadmete kategooriad on loetletud direktiivi RoHS 2 I lisas.

                     (5)

                  Konsulteerimisperiood:
                   21. augustist 2015 kuni 16. oktoobrini 2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Konsultatsioonid viidi läbi kirjalikult 27. aprillist kuni 18. maini 2017.

                     (8)

                        Loetelu nõutavatest haldustoimingutest on kättesaadav
                  komisjoni veebilehel
                  . Iga delegeeritud õigusakti eelnõu menetluse jooksvat kulgu on võimalik vaadata institutsioonidevahelises delegeeritud õigusaktide registris:
                  https://webgate.ec.europa.eu/regdel/#/home
                  .

                     (9)

                        ELT L 174, 1.7.2011, lk 88.

                     (10)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

    ---documentbreak---

               LISA

               III lisa kanne 21 asendatakse järgmisega:

                        „21.

                        Plii ja kaadmium trükivärvides emaili kandmiseks klaasidele, nagu boorsilikaatklaas ja sooda-lubi-liivklaas

                        Kohaldatakse kategooriate 8, 9 ja 11 puhul ja kehtivusaeg lõpeb:

                        -21. juulil 2021 kategooriate 8 ja 9 puhul, välja arvatud meditsiiniliste in vitro diagnostikaseadmete ning tööstuslike seire- ja kontrolliseadmete puhul;

                        -21. juulil 2023 kategooria 8 meditsiiniliste in vitro diagnostikaseadmete puhul;

                        -21. juulil 2024 kategooria 9 tööstuslike seire- ja kontrolliseadmete ning kategooria 11 puhul.

                        21(a)

                        Kaadmium värvitrükiga klaasile filtreerivate omaduste andmiseks, kui klaasi kasutatakse valgustus- ning elektri- ja elektroonikaseadmetes näidikute ja juhtimisseadiste komponendina

                        Kohaldatakse kategooriate 1–7 ja 10 puhul (välja arvatud käesoleva lisa kirje 21 alapunktiga b või kirjega 39 hõlmatud kasutusviisid) ja kehtivusaeg lõpeb 21. juulil 2021.

                        21(b)

                        Kaadmium trükivärvides emaili kandmiseks klaasidele, nagu boorsilikaatklaas ja sooda-lubi-liivklaas

                        Kohaldatakse kategooriate 1–7 ja 10 puhul (välja arvatud käesoleva lisa kirje 21 alapunktiga a või kirjega 39 hõlmatud kasutusviisid) ja kehtivusaeg lõpeb 21. juulil 2021.

                        21(c)

                        Plii trükivärvides emaili kandmiseks klaasile, v.a boorsilikaatklaasile

                        Kohaldatakse kategooriate 1–7 ja 10 puhul ja kehtivusaeg lõpeb 21. juulil 2021.“